als_Latn dik_Latn sag_Latn
E Mërkurë, 11 Qershor 2014, në
12:25
Bija Ime më e dashur, Dëshira Ime është që secili prej jush t’i përgjigjet Thirrjes së Trinisë
Më Të Shenjtë në këtë kohë. Fuqia e Trinisë së Bekuar është përtej ndërhyrjes
së njeriut dhe me Hirin e Dashurisë Sime, Unë arrij tek njerëzimi për të
deklaruar të Vërtetën.
Mos kini frikë
nga Ati juaj, sepse Unë Jam i juaji dhe ju jeni të Mitë. I gjithë Pushteti është
në Duart e Mia dhe Unë bëj përjashtime të mëdha me qëllim që të bashkoj botën. Shumë
shpirtra janë mospërfillës ndaj Meje. Ata më shmangen Mua, e mohojnë Egzistencën
Time dhe e fyejnë Hyjninë Time duke vendosur zota të rremë, të bërë me flori të
shkrirë, para Meje. Gjithçka që është bërë prej argjili do të zëvendësohet nga
një egzistencë e ripërtërirë. Asgjë në këtë Tokë nuk është e përjetshme.
Gjithçka kthehet në pluhur. Gjithçka që është e përjetshme nuk është e botës
suaj. Unë e krijova njeriun në Shëmbëlltyrën Time. Unë i fryva jetë dhe juve ju
dha frymë dhe Jam Unë Ai që e merr atë. Gjithçka fillon dhe mbaron me Mua dhe
asnjë njeri nuk mund dhe nuk do të diktoj se si Unë do t’i bashkoj fëmijët e
Mi. Kjo detyrë është e Imja – jo e juaja. Planet
e Mia për të shpëtuar shpirtrat – të mirët, të këqinjtë dhe të padenjët nuk do
të shkatërrohen. Do të dëmtohen, ndoshta, por kurrë nuk do të shkatërrohen,
sepse gjithçka që Unë them do të bëhet dhe gjithçka që Unë dëshiroj do të
kryhet.
Unë e njoh secilin prej jush, sepse keni lindur prej
Dashurisë Sime. Sido që të jenë rrethanat tuaja, ato janë krijuar prej
Providencës Hyjnore dhe ka një arsye për gjithçka. Ata prej jush që nuk më
njohin Mua – edhe ju jeni të Mitë gjithashtu, sepse Unë ju krijova. Ju nuk u
zhvilluat nga qëniet e gjalla. Të besoni këtë, është të mashtroni veten dhe
kjo, e ngulitur në zemrat tuaja nga mashtruesi, ju shërben si një mjet për të më
mohuar Mua. Duke më mohuar Mua, Atin tuaj të Përjetshëm, ju mohoni Shpëtimin e
Përjetshëm. Dhe duke mohuar të Vërtetën e Egzistencës Sime, ju do ta largoni
veten nga një egzistencë e lavdisë së përjetshme.
E gjithë Mëshira është e
Imja. Unë e hedh Mëshirën Time me bollëk mbi ata zemrat e të cilëve janë të
pastra; të cilët kanë dashuri në shpirtrat e tyre sepse më kanë lejuar Mua të
hyj tek ata. Pengesa kryesore për të marrë Jetën e Përjetshme është krenaria
e njerëzimit. Krenaria është pengesa e vetme më e madhe për ta bashkuar
veten me Mua. Ju mund të më njihni Mua,
nëpërmjet Birit Tim; ta kuptoni Fjalën Time, por ju nuk e zbatoni çfarë ju është
mësuar. Dashuria vjen nga Unë. Kur ka krenari në shpirt, dashuria vdes brënda
saj dhe ajo zëvendësohet me urrejtje. Krenaria vjen nga Satanai dhe është e
neveritshme për Mua, ashtu si edhe e dhimbshme.
Më lejoni Mua t’ju dua duke e pranuar Fjalën Time dhe
Dhuratat që Unë i dhashë botës përmes Sakrificës më të madhe të vdekjes së
Birit Tim në Kryq. Unë ju dhashë jetë. Unë ju dhashë Veten Time, përmes Shfaqjes
së Birit Tim. Unë e ula Veten Time, në përulësi para jush, me qëllim që ta
mposhtja mëkatin e krenarisë. Unë ju mësova
me anë të profetëve. Unë ju dhashë Dhuratën e vullnetit të lirë por ju e
abuzuat atë për të kënaqur joshjet dhe dëshirat tuaja vetjake. Dhurata e
vullnetit të lirë ka një qëllim të dyfishtë – për t’ju dhënë ju lirinë të
zgjidhni, për të mos ardhur tek Unë nga frika, por prej dashurisë dhe për të
mundur fuqinë e djallit. Është vullneti juaj i lirë që Satanai e lakmon më
shumë nga të gjitha dhe ai do të përdori çdo mashtrim për t’ju bërë t’ja dorëzoni
atij. Kur shpirtrat e kryejnë, përmes mëkatit të krenarisë, këtë praktikë të
epokës së re dhe kultin, ata bëhen skllevër të të ligut. Atëherë ai do të
shfaqi, brënda shpirtrave që i dorëzojnë atij vullnetin e tyre të lirë, çdo njërën
nga cilësitë e tij. Ju do t’i njihni ata nga sjellja e tyre. Por një shënjë
që vullneti i tyre i lirë i është dhënë të ligut është kur këta shpirtra
vazhdimisht kërkojnë ta tallin publikisht Birin Tim, Jezu Krishtin, dhe Nënën e
Tij, Virgjërën e Papërlyme Mari, Nënën e Botës. Satanai i përçmon të dy ata.
Përkundrazi, nëse ju e përdorni
vullnetin e lirë që Unë ju dhurova, për të mirën e shpirtit tuaj dhe që ta doni
njëri tjetrin, kjo është një mjet i fuqishëm për të dobësuar fuqinë e Satanait.
Por, janë ata shpirtra të cilët më japin Mua, përmes Birit Tim, Jezu
Krishtit, dhuratën e vullnetit të tyre të lirë, që japin dhuratën më të
fuqishme nga të gjitha. Do të jetë përmes këtyre shpirtrave që Unë do ta mposht
të ligun dhe mjeti me të cilën Unë mund të shpëtoj shpirtrat e atyre që janë
ndarë plotësisht nga Unë.
Ai është Premtimi Im. Unë do të shpëtoj shpirtrat e
rasteve më të pashpresë për arsye të sakrificave të atyrë që më japin Mua këtë
dhuratë të vullnetit të tyre të lirë, përmes Birit Tim, Jezu Krishtit.
Ati juaj i Përjetshëm
Hyji Më I Larti
Mesazhi origjinal në anglisht:
als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn